open-index/open-wikipedia-markdown huggingface dataset:
Lucy Hale

**Karen Lucille ”Lucy” Hale** (s. 14. kesäkuuta 1989 Memphis, Tennessee, Yhdysvallat) on yhdysvaltalainen näyttelijä ja laulaja. Hän on näytellyt muun muassa *[[Valehtelevat viettelijät]]* -televisiosarjassa. Halella on levytyssopimus Hollywood Recordsin kanssa.

## Tausta
Lucy Hale syntyi Memphisissä Tennesseessä Julie Knightin ja Preston Halen perheeseen. Perheen äiti on ammatiltaan sairaanhoitaja. Halella on vanhempi sisko Maggie, velipuoli Wes ja siskopuoli Kirby. Hale oli lapsena kotikoulussa. Hän harrasti näyttelemistä ja otti laulutunteja. Musiikkia hän on kutsunut "ensirakkaudekseen". Elokuussa 2012 Hale paljasti kärsineensä syömishäiriöstä.

## Ura
Hale teki ensiesiintymisensä näyttelijänä vuonna 2005 vierailuroolissa televisiosarjassa *[[Ned's Declassified]]*. Sitä ennen hän esiintyi vuonna 2003 tosi-tv-ohjelmassa *American Juniors*, jossa hän oli mukana laulukvintetissä. Sittemmin hän on tehnyt vierailurooleja muun muassa televisiosarjoissa *[[O.C.]]*, *[[C.S.I. Miami]]*, *[[Rakkauden anatomia]]* ja *[[Ensisilmäyksellä]]* ja esiintyi myös Disney Channelin komediasarjan *[[Waverly Placen velhot]]* parissa jaksossa. Vuonna 2007 Hale sai merkittävän roolin lyhyeksi jääneestä televisiosarjasta *[[Bionic Woman (televisiosarja)|Bionic Woman]]*.

Halen ensimmäinen elokuvarooli oli yhden päähenkilön pikkusisko elokuvassa *[[Neljä tyttöä ja maagiset farkut 2]]*. Hän on näytellyt myös muun muassa elokuvissa *[[Tuhkimotarina 3]]* (*Cinderella Story: Once Upon a Song*) ja *[[Scream 4]]*.  Vuosina 2010–2017 Hale näytteli tv-sarjassa *[[Valehtelevat viettelijät]]* Aria Montgomerya. Hän sai roolistaan useita Teen Choice -palkintoja.

Hale oli vuonna 2014 ehdolla naispääosaan elokuvassa *[[Fifty Shades of Grey]]* mutta hävisi roolin Dakota Johnsonille.

Hale julkaisi ensialbuminsa *Road Between* vuonna 2014. Hänen musiikillisia esikuviaan ovat olleet Shania Twain, Faith Hill ja Britney Spears.

## Filmografia

## Lähteet

## Aiheesta muualla
Pekka Sylvander

**Pekka Einari Sylvander** (s. 10. tammikuuta 1943 Salo) on entinen suomalainen kilpasoutaja.

Sylvander edusti Suomea kaksissa olympialaisissa. Tokiossa 1964 hän karsiutui perämiehellisen nelosen keräilyerissä ja Méxicossa 1968 perämiehettömän kaksikon keräilyerissä. Vuoden 1962 MM-kilpailuissa hän sijoittui nelosessa yhdeksänneksi kuten myös vuoden 1964 EM-kilpailuissa. Pohjoismaiden mestaruuskilpailuissa hän saavutti pronssia vuosina 1965 ja 1967.

Nesteen Soutajia edustanut Sylvander voitti eri luokissa 16 Suomen mestaruutta vuosina 1962–1972. Hänen vaimonsa Eija Sylvander (o.s. Aava) voitti soudussa kahdeksan Suomen mestaruutta.

## Lähteet

*
Kasvatustiede: Pedagogisen ihmistyön tiede

**Kasvatustiede: Pedagogisen ihmistyön tiede** on Juha Hämäläisen ja Elina Nivalan vuonna 2008 ilmestynyt kirja kasvatustieteestä. Teos ei ole varsinainen kasvatustieteen oppikirja, vaan se esittelee tekijöidensä käsityksiä kasvatuksesta ja sen tutkimuksesta. Tekijöiden tarkoituksena on muodostaa kirjassa yleiskäsitys kasvatuksesta toimintana ja tutkimuksen kohteena. Kirjassa tarkastellaan kasvatuksen luonnetta ja pyritään jäsentämään kasvatustutkimuksen tavoite tämän perusteella. Kasvatusta tarkastellaan koulukasvatusta laajempana käsitteenä. Tekijät ottavat kantaa kasvatustutkimuksen peruskysymyksiin ja luonteeseen.

## Lähteet

* 

### Viitteet
Uefa Regions’ Cup

**Uefa Regions’ Cup** on Euroopan jalkapalloliiton Uefan järjestämä kilpailu amatöörijoukkueille. Ensimmäistä kertaa Uefa Regions’ Cup järjestettiin vuonna 1999. Turnaus kestää karsintapeleineen ja alkulohkoineen kaksi vuotta niin, että lopputurnaus pelataan aina parittomina vuosina.

Kaikki cupiin osallistujat ovat amatöörijoukkueita. Jokaisesta maasta saa osallistua yksi joukkue. Osallistujat ovat yleensä maakuntien tai muiden hallinnollisten alueiden joukkueita.

Uefa Regions’ Cupin edeltäjä UEFA Amateur Cup järjestettiin neljästi vuosina 1967, 1970, 1974 ja 1978.

## Formaatti

### Karsintakierros
Regions’ Cup alkaa elo-syyskuussa 2012 karsintakierroksella (Preliminary round), jossa on kaksi neljän joukkueen lohkoa. Lohkovoittajat sekä paras lohkokakkonen pääsevät jatkoon. Molemmat lohkot pelataan jonkun siihen osallistuvan joukkueen järjestämänä yksinkertaisena turnauksena.

### Välieräkierros
Välieräkierrokselle (Intermediate round) osallistuu yhteensä 32 joukkuetta, jotka on jaettu kahdeksaan neljän joukkueen lohkoon. Ottelut pelataan elokuun 2012 ja huhtikuun 2013 välisenä aikana. Lohkovoittajat selviät lopputurnaukseen. Jokaisen lohkon ottelut pelataan karsintakierroksen tavoin jonkun lohkoon osallistuvan joukkueen isännöimäna.

### Lopputurnaus
Lopputurnaus (Final round) pelataan kesäkuussa 2013 kahdessa neljän joukkueen yksinkertaisessa lohkossa. Voittajat kohtaavat toisensa loppuottelussa. Uefa valitsee lopputurnauksen isäntämaan siihen selvinneiden joukkueiden keskuudesta.

## Loppuottelut

## Lähteet
* Uefa Regions’ Cup 
* Suomen Regions’ Cup 2013
Helmer Ringgren

**Karl Vilhelm Helmer Ringgren** (29. marraskuuta 1917 – 26. maaliskuuta 2012) oli teologi ja uskontotieteilijä. Hän toimi kahteen otteeseen professorina Åbo Akademissa, Vanhan testamentin eksegetiikan professorina vuosina 1947–1956 sekä uskontohistorian professorina vuosina 1962–1964. Tämän jälkeen hän toimi eksegetiikan professorina Uppsalan yliopistossa 1964–1983.

Kansainvälisesti Ringgren oli tunnettu yhtenä teoksen *Theologisches Wörterbuch zum Alten Testament* (eng. *Theological Dictionary of the Old Tetament*) toimittajista sekä monista uskontohistorioitsijan otteella tehdyistä yleisesityksistä, *Faith of Qumran* (1963, uusi painos 1995), *Israelitische Religion* (1963), *The Messiah in the Old Testament* (1967) sekä *Religions of the Ancient Near East* (1973). Monet edellä mainituista kirjoista oli ensiksi julkaistu ruotsiksi ja sen jälkeen laajennettu kansainväliselle akateemiselle lukijakunnalle.

## Suomennetut teokset
* 
* 

## Lähteet
LH Aviation LH-10 Ellipse

**LH-10 Ellipse** on kevyt komposiittirakenteinen experimental-lentokone, jonka on suunnitellut ranskalainen LH Aviation. Kone on kaksipaikkainen. Sen erikoisuuksiin kuuluu muun muassa työntöpotkuri.
Scribblenauts

**Scribblenauts** on 5TH Cell Median kehittämä pulmapeli. Peli on julkaistu Nintendo DS:lle vuonna .

Pelissä käytetään sanoja pulmien ratkaisemiseen ja pelissä etenemiseen. Suurin kritiikki pelissä liittyy stylus-osoitinkynällä ohjaukseen.

## Pelaaminen
Pelissä ohjataan hahmoa nimeltä Maxwell. Tarkoitus on kerätä Starite-tähti jokaisesta tasosta. Pelissä voi kirjoittaa näytölle sanan, jonka merkitys (esine tai adjektiivi) ilmestyy peliin. 

Stariten voi saada eri tavoin eri tasoissa. Pelissä on kahdenlaisia tasoja: pulmatasoja ja toimintatasoja. Pulmatasoissa Stariten saa, kun suoritat jonkin tehtävän. Toimintatasoissa pitää vain päästä Stariten luo. 

Jokaiseen tehtävään on erilaisia ratkaisuvaihtoehtoja. Ratkaistuasi kentän, peli antaa sinulle pisteitä (Ollars) riippuen siitä, miten hyvin alitit kentän ehdottaman esinemäärän, nopeudesta ja tyylistä, sekä erilaisista erikoistoimenpiteistä, kuten köyden käytöstä tai aseettomuudesta. Esineitä on pelissä lähes 23 000. Lähes kaikki toiminta pelissä hoituu Stylus-kynällä. Ainoastaan esineiden kääntäminen pysty- ja vaakatasoon toimivat Nintendo DS:n takanäppäimillä, kaikki muu Stylus-kynällä.

Pelissä on myös mahdollista luoda omia tehtäviä ja lähettää ne Nintendo WiFi-järjestelmään muiden ihmisten ladattavaksi omaan Nintendo DS:ään ja pelattavaksi. Luodakseen oman tehtävän pelaajaan pitää ratkaista jokin pelin valmiista tehtävistä ja käyttää tätä maastoa pohjana omaan tehtävään. Valittuaan kentän pelaaja luo omaan tehtäväänsä tarvittavat esineet ja määrittää niille skriptit, esimerkiksi seuraako kissa Maxwelliä, tai suojeleeko se kentässä olevaa kissanpentua. Pelaajien itse luomat kentät voivat olla vain toimintatasoja, eli pelaajan pitää saavuttaa tehtävän luojan kenttään laittama Starite-tähti.

## Vastaanotto
Pelillä on Metacritic-kerääjäsivustolla 79/100 pistettä.

## Lähteet

## Aiheesta muualla
*
Ornis Fennica

**Ornis Fennica** on suomalainen lintutieteellinen julkaisu.

Lintutieteilijät Ivar Hortling ja Einari Merikallio ryhtyivät toimittamaan Ornis Fennica nimistä lintutieteellistä lehteä vuonna 1924. Aikaisemmin samana vuonna oli Hortlingin aloitteesta perustettu Suomen Lintutieteellinen Yhdistys (SLY), jonka julkaisu Ornis Fennica oli. Lehden artikkelit ovat olleet sekä suomen-, ruotsin-, saksan- että englanninkielisiä.

Vuonna 2005 Ornis Fennicaa ryhtyi julkaisemaan BirdLife Suomi. Julkaisu ilmestyy neljännesvuosittain ja on englanninkielinen. Referaatit ovat joko suomeksi tai ruotsiksi. Lehti noudattaa vertaisarviokäytäntöä, ja artikkelit keskittyvät Fennoskandian linnustoon. Päätoimittaja on Patrik Karell. Lehden artikkelit ovat vapaasti luettavissa verkossa open access -käytännön mukaan. Vuoden 2024 alusta lehti on julkaistu vain sähköisenä.

## Lähteet
*BirdLife Suomi 
*Ornis Fennica
Batumin kasvitieteellinen puutarha

**Batumin kasvitieteellinen puutarha** () on 111 hehtaarin suuruinen puutarha yhdeksän kilometriä Batumin kaupungista pohjoiseen Adžarian autonomisessa tasavallassa Georgian lounaisosassa. Se sijaitsee nimellä Mtsvane kontskhi ("vihreä niemi") tunnetussa paikassa Mustanmeren rannikolla, ja se on yksi entisen Neuvostoliiton alueen suurimmista kasvitieteellisistä puutarhoista. 

Batumin kasvitieteellisen puutarhan perusti 1880-luvulla venäläinen botanisti Andrei Nikolajevitš Krasnov (1862–1914), kenraali Pjotr Krasnovin veli. Se avattiin virallisesti 3. marraskuuta 1912. Krasnovia auttoivat kaksi taitavaa puutarhuria, ranskalainen D'Alphonse ja georgialainen Iason Gordeziani. Krasnov kuoli vuonna 1914 ja haudattiin puutarhaan, jossa hänen hautansa ja patsaansa edelleen sijaitsevat. Neuvostoliiton aikana puutarhaa laajennettiin ja kehitettiin vuodesta 1925 lähtien, ja siitä tehtiin tärkein Kaukasian alueen subtrooppisia merenranta-alueita tutkinut instituutio.

Nykyisin puutarhassa on yhdeksän aluetta: Kaukasian kostean subtrooppisen alueen kasveille, Itä-Aasialle, Uudelle-Seelannille, Etelä-Amerikalle, Pohjois-Amerikalle, Himalajalle, Meksikolle, Australialle ja Välimerelle. Puutarhan kokoelmiin kuuluu 2&nbsp;037 puuvartista kasvia, joista 104 on kotoisin Kaukasian alueelta. Puutarhaa ylläpiti aiemmin Georgian tiedeakatemia, mutta vuodesta 2006 se on ollut itsenäinen instituutio.

## Lähteet

## Aiheesta muualla
Olena Antonova

**Olena Anatolijivna Antonova** (, s. 16. kesäkuuta 1972 Nikopol, Ukrainan SNT, Neuvostoliitto) on ukrainalainen kiekonheittäjä.

Antonova edusti vielä Neuvostoliittoa saadessaan pronssia junioreiden EM-kilpailuissa Thessalonikissa 1991. Atlantan olympialaisissa 1996 ja Ateenan MM-kilpailuissa 1997 hän karsiutui loppukilpailusta. Budapestin EM-kilpailuissa 1998 hän oli yhdestoista ja Sevillan MM-kilpailuissa 1999 seitsemäs, mutta putosi loppukilpailusta Sydneyn olympialaisissa 2000 ja Edmontonin MM-kilpailuissa 2001.

Antonova sijoittui 2003 neljänneksi Pariisin MM-kilpailuissa ja . Seuraavana vuonna hän oli viides sekä Ateenan olympialaisissa että . Vuonna 2005 hän sijoittui toiseksi Euroopan cupissa, kahdeksanneksi Helsingin MM-kilpailuissa ja seitsemänneksi . Seuraavana vuonna hän oli kuudes Euroopan cupin superliigassa.

Antonova sijoittui vuonna 2007 kolmanneksi Euroopan talviheittomestaruuskilpailuissa ja viidenneksi Osakan MM-kilpailuissa. Pekingin olympialaisissa 2008 hän sai pronssia tuloksella 62,59. Berliinin MM-kilpailuissa 2009 hän karsiutui loppukilpailusta. Antonova lopetti uransa vuoden 2009 jälkeen. Vuonna 2013 hän sai kahden vuoden kilpailukiellon, kun hänen Berliinin MM-kilpailuissa antamansa dopingnäytteen uusintatutkimuksessa löytyi merkkejä dopingin käytöstä. 

Antonova heitti ennätyksensä 67,30 Kiovassa 6. kesäkuuta 2004.

## Lähteet
Tiffany Thornton

**Tiffany Dawn Thornton** (s. 14. helmikuuta 1986 College Station, Texas) on yhdysvaltalainen näyttelijä ja laulaja, joka tuli tunnetuksi televisiosarjasta *[[Sonny With a Chance]]*.

## Ura
Thornton muutti alun perin Los Angelesiin pyrkiäkseen laulajaksi, mutta kiinnostui enemmän näyttelemisestä ja esiintyi ensi kerran televisiossa vuonna 2004 televisiosarjassa *[[Quintuplets]]*. Sittemmin hän on vieraillut muun muassa televisiosarjoissa *[[Teinitytön kasvatusopas]]*, *[[O.C.]]*, *[[Täydelliset naiset]]*, *[[That's So Raven]]*, *[[Waverly Placen velhot]]* ja *[[Hannah Montana]]*. Thornton on tehnyt myös kaksi elokuvaroolia Hell on Earthissa ja Pete lainahöyhenissä vuosina 2007 ja 2009.

## Lähteet
Stryn

**Stryn** on kunta Vestlandin läänissä Norjassa. Kunnan hallinnollinen keskus on Strynin taajama, lisäksi kunnassa sijaitsevat Innvikin ja Oldenin taajamat. Kunnan sisäosassa oleva vuono on nimeltään Nordfjord.

Stryn on merkittävä matkailukohde, turisteja houkuttelevat erityisesti jäätiköt.

Paikallislehti *[[Fjordingen]]* ilmestyy kahdesti viikossa.

Stryn.jpg|Strynin keskus sijaitsee vuonon pohjukassa.
Two seater chairlift 01.JPG|Laskettelijoita hiihtohississä.
Briksdalsbreen, 2011 August.jpg|Briksdalsbreen

__NOTOC__
## Kyliä Strynin kunnassa

* Stryn
* Loen
* Olden
* Oldedalen
* Innvik
* Utvik

* Hopland
* Rand
* Blakset
* Hjelle
* Sunde

## Tunnettuja henkilöitä
* Per Knut Aaland (s. 1954), hiihtäjä
* Johannes Thingnes Bø (s. 1993), ampumahiihtäjä
* Tarjei Bø (s. 1988), ampumahiihtäjä
* Håvard Flo (s. 1970), jalkapalloilija
* Tore André Flo (s. 1973), jalkapalloilija
* Alf Torp (1853–1916), kielentutkija

## Lähteet

## Aiheesta muualla
Aurland

**Aurland** on kunta Vestlandin läänissä, Norjassa. Sen hallinnollinen keskus on Aurlandsvangen.

Kunnan rajanaapureita ovat pohjoisessa Vik, pohjoisessa ja idässä Lærdal, idässä Hol, etelässä Ulvik, ja lännessä Voss. Vuoden 2022 alussa Aurlandissa oli 1&nbsp;766 asukasta.

Maailman pisin maantietunneli on Lærdalin tunneli, joka avattiin 27. marraskuuta 2000. Se lähtee Aurlandista ja päättyy Lærdaliin. Undredalin sauvakirkko puolestaan on Norjan pienin seurakunnan pääkirkko ja Pohjoismaiden pienin käytössä oleva sauvakirkko.

## Lähteet

## Aiheesta muualla
Lærdal

**Lærdal** on kunta Vestlandin läänissä Norjassa.
Læredalissa on Norjan ja maailman pisin maantietunneli, Lærdalin tunneli, sekä Lærdalsfjorden. Vuoden 2023 alussa kunnassa oli 2&nbsp;129 asukasta.

## Lærdalin tulipalo
Lærdalin keskustassa Lærdalsøyrissä syttyi laaja tulipalo 18.1.2014, ja koko puurakenteinen kylä oli vaarassa palaa. Kaikkiaan 140 ihmistä vietiin sairaalaan. Lærdalin kunnanhallituksen puheenjohtaja Jan Geir Solheim sanoi pelkäävänsä, että palo on vaatinut kuolonuhreja.

Taloja tuhoutui 23-30, kulttuurihistoriallisesti arvokkaalla puutaloalueella paloi ainakin kolme taloa, yksi näistä oli suojeltu. Kuolonuhreilta kuitenkin vältyttiin, vaikka useita jonkin verran loukkaantuneita jouduttiin viemään sairaalaan, ja monet kävivät tarkastuksessa.

## Kuvia

Kuva:Laerdalsoyri01.jpg|Lærdalsøyrin vanhan keskustan taloja.
Kuva:Laerdalsoyri02.jpg|Lærdalsøyrin vanhan keskustan taloja.
Kuva:Laerdalsoyri04.jpg|Lærdalsøyrin vanhan keskustan taloja.
Borgund Stave Church in Lærdalen, 2013 June.jpg|Borgundin sauvakirkko


## Lähteet

## Aiheesta muualla
Balestrand

**Balestrand** on entinen kunta entisessä Sognin ja Fjordanen läänissä Norjassa. Vuonna 2019 siellä oli 1&nbsp;279 asukasta. Kunta liitettiin Sogndaliin vuoden 2020 alussa.

## Kuvia

2011-04-27 St Olafs kirke.jpg|Pyhän Olavin kirkko vuoelta 1897 on tehty jäljittelemään muinaisia sauvakirkkoja.
Kviknes-Hotel-2020.jpg|Kviknesin hotelli on Pohjoismaiden suurimpia puurakennuksia.


## Lähteet

## Aiheesta muualla
Vik (Norja)

**Vik** on kunta Vestlandin läänissä Norjassa. Vuoden 2024 alussa kunnassa oli 2&nbsp;551 asukasta.

Vikin hallinnollinen keskus ja ainoa taajama on Vikøyri.

## Kuvia

Hove kirke, 2016-3.jpg|Hoven kirkko
Hopperstad stave church 02.jpg|Hopperstadin sauvakirkko
Statue av Fridtjov den frøkne oppført av Vilhelm II.jpg|Friðþjófrin patsas, joka oli lahja Vangsnesin kylässä useita kesiä viettäneeltä Vilhelm II:lta (Max Unger, 1913).


## Tunnettuja henkilöitä
* Ann Kristin Aafedt Flatland (s. 1982), ampumahiihtäjä
* Edvard Liljedahl (1845–1924), poliitikko
* Anders Nummedal (1867–1944), arkeologi
* Sverre Riisnæs (1897–1988), juristi ja äärioikeistolainen poliitikko

## Lähteet

## Aiheesta muualla
Gloppen

**Gloppen** on kunta Vestlandin läänissä Norjassa. Sen hallintokeskus on Sandane. Muut taajamat ovat Byrkjelo ja Re. Vuoden 2023 alussa Gloppenissa oli 5&nbsp;892 asukasta.

Gloppenin kauppa ja teollisuus ovat keskittyneet vahvasti maatalouden ympärille. Kunnassa on muun muassa Tine-yhtiön meijeri.

## Media
Paikallislehti *[[Firda Tidend]]* ilmestyy kahdesti viikossa.

## Tunnettuja henkilöitä
* John Austrheim (1912–1995), poliitikko
* Knut Gjengedal (1900–1973), kirjailija
* Helga Hjetland (s. 1948), opettaja ja ammattiyhdistysjohtaja

## Lähteet

## Aiheesta muualla
Hornindal

**Hornindal** on entinen kunta Sognin ja Fjordanen läänissä Norjassa. Sen alueella sijaitsee Euroopan syvin järvi, Hornindalsvatnet. Hornindal liitettiin vuoden 2020 alussa Voldan kuntaan. Ennen liitosta Hornindalin maapinta-ala oli 174 neliökilometriä ja asukasluku noin 1&nbsp;150.

## Lähteet

## Aiheesta muualla
Paradise Now (elokuva)

**Paradise Now** on yhteistuotantoelokuva vuodelta 2005. Se kertoo palestiinalaismiehestä, joka valmistelee itsemurhaiskua Israeliin. Elokuva sai parhaan vieraskielisen elokuvan Golden Globen 2006 ja oli Oscar-ehdokkaana parhaan vieraskielisen elokuvan sarjassa.

## Näyttelijät

Lähde: 

## Lähteet
Eid

**Eid** on entinen kunta Vestlandin läänissä Norjassa. Se yhdistettiin vuonna 2020 Seljen kanssa uudeksi Stadin kunnaksi. Tammikuussa 2013 tehdyn väestönlaskennan mukaan Eidissä oli 5&nbsp;920 asukasta.

Eid on tunnettu oopperasta, vuonohevosista sekä ostos- ja kiipeilymahdollisuuksista. Muiden alueen kuntien tapaan myös Eidissä maatalous on tärkeä elinkeino, minkä lisäksi teollisuudella ja kaupalla on huomattava rooli. Asukkaita työllistävät maatalouden ohella merkittävät toimijat sekä tekstiili- että telakkateollisuudessa.

## Lähteet

## Aiheesta muualla
Elena (prinsessa)

**Elena de Borbón y Grecia** (s. 20. joulukuuta 1963 Madrid) on Espanjan kuninkaan Felipe VI:n vanhempi sisar ja siis edellisen kuninkaan Juan Carlosin ja Sofían tytär. Hän meni 18. maaliskuuta 1995 naimisiin Jaime de Marichalarin kanssa ja heillä on kaksi lasta: Felipe Juan Froilán de Marichalar y Borbón (s. 17. heinäkuuta 1998) ja Victoria Federica de Marichalar y Borbón (s. 9. joulukuuta 2000). Pariskunta erosi vuonna 2010.

## Lähteet
Monzón

**Monzón** (aragoniaksi ja espanjaksi) eli **Montsó** (katalaaniksi) on kaupunki Huescan maakunnassa Aragoniassa. Monzón sijaitsee 60 km lounaaseen Huescan kaupungista Cinca-joen varrella. Kunnan pinta-ala on 155,01 neliökilometriä. Asukasluku on 17 237 (1.1.2016). 

## Kuuluisia monzónilaisia

* José Luis Mumbiela Sierra (1969), Kazakstanissa toimiva roomalaiskatolinen piispa.
* Conchita Martínez (1972), tennispelaaja.
* Eliseo Martín (1973), estejuoksija.

## Kuvia

Castillo de Monzon (15530066601).jpg|Castiello de Monzón 
Monzón - Conservatorio Miguel Fleta.jpg|Conservatorio Profesional de Música “Miguel Fleta”
Monzón (13730896693) (cropped).jpg|Monzón



## Lähteet

### Viitteet

## Aiheesta muualla
Juovaposkihuulikala

**Juovaposkihuulikala** (*Pseudocheilinus evanidus*)   on noin seitsemänsenttiseksi kasvava huulikala. Se on väriltään punainen, kyljessä on hentoja vaakasuoria juovia.
Se on kotoisin indopasifiselta merialeelta.

## Lähteet
Annamari Maaranen

**Annamari Maaranen-Hincks** (s. 24. lokakuuta 1986 Tampere) on suomalainen nykyisin valmennustehtävissä työskentelevä, kilpailijanuransa lopettanut telinevoimistelija, joka edusti Yhdysvalloissa Denverin yliopistoa ja Suomessa Tampereen Voimistelijoita. Häntä valmensivat Yhdysvalloissa Melissa Kutcher, Carl Leland sekä Nilsson Savage ja Suomessa Igor Tšerepov ja Riitta Harju-Villamo. Maarasen koreografiat teki Candi Workman.

Maaranen on yltänyt telinevoimistelun maailmancupissa kolmesti hypyn finaaliin parhaana saavutuksenaan neljäs sija Stuttgartista vuodelta 2004. Stuttgartin finaalipaikallaan Maaranen oli aikajärjestyksessä toinen suomalainen maailmancupissa finaaliin yltänyt naistelinevoimistelija. Vuonna 2007 Maaranen oli Universiadeissa neliottelufinaalin 13:s ja nojapuilla sekä puomilla 14:s.

Maaranen oli vuoden 2007 Stuttgartin MM-kilpailuissa neliottelun 75:s, mikä takasi hänelle henkilökohtaisen paikan Pekingin kesäolympialaisiin. Maarasen saavuttama kisapaikka oli ensimmäinen suomalaisen naistelinevoimistelijan olympiapaikka 44 vuoteen. Tammikuussa 2008 kilpailussa syntyneestä polvivammasta johtuen Maaranen ei kuitenkaan voinut osallistua olympialaisiin.

Vuonna 2004 Maaranen voitti Pohjois-Euroopan mestaruuskilpailuissa moniottelun pronssia ja puomilla hopeaa. Suomessa Maaranen voitti neliottelun Suomen mestaruuden vuosina 2005 ja 2006.

Maaranen teki historiaa vuonna 2005, kun hänen mukaansa nimettiin virallinen liike ensimmäisenä suomalaisena naistelinevoimistelijana. "Maaranen" on puomilla ylöstulo, jossa liike aloitetaan puolella voltilla taaksepäin. Maaranen onnistui "Maarasessa" Melbournen MM-kilpailuissa, minkä jälkeen liike virallistettiin.

Maaranen lähti urheilustipendiaattina Yhdysvaltoihin, missä opiskeli psykologiaa. Hän asuu nykyisin Denverissä, missä työskentee valmentajana. Hän on naimisissa Corey Hincksin kanssa.

## Lähteet

## Aiheesta muualla
* Profiili Suomen Voimisteluliiton sivuilla
* Profiili Denverin yliopiston sivuilla
Best of 2001–2009

__NOTOC__
**Best of 2001–2009** on The Rasmuksen 25. marraskuuta 2009 ilmestynyt toinen kokoelma-albumi. 

Kokoelmalta on yksi uusi kappale ”October & April”, joka on duetto Anette Olzonin kanssa. Kappale julkaistiin myös singlenä.

Albumi ylsi ensimmäisellä listaviikollaan Suomen virallisen listan sijalle 8 ja pysyi listalla yhteensä 11 viikkoa.

## Kappaleet
# 
# 
# 
#  (feat. Anette Olzon)
# 
# 
# 
# 
# 
# 
# 
# 
# 
# 
# 
# 
# 

## Arvostelut
* Desibeli.net: 
* Dome.fi: 
* Stara: 

## Lähteet
Tamsalu

**Tamsalu** on 2&nbsp;197 asukkaan (1.1.2015) epäitsenäinen kaupunki ja entinen kaupunki Tapan kunnassa Länsi-Virumaan maakunnassa Virossa. Tamsalun pinta-ala on 4,03 neliökilometriä ja asukastiheys 545 asukasta neliökilometrillä.

## Historia
Ensimmäinen maininta Tamsal-nimisestä kartanosta on vuodelta 1512. Kun Tapa–Tartto-rata otettiin käyttöön vuonna 1876, asutus Tamsalin kartanon mailla rautatien ympärillä alkoi kasvaa. 

Vuonna 1991 kunta sai itsehallinnollisen aseman ja vuonna 1996 sille myönnettiin kaupunkioikeudet. Tamsalun kaupunki menetti itsenäisen asemansa ja siitä tuli epäitsenäinen kaupunki () 16.6.2005 yhdistyttyään Tamsalun kunnan kanssa uudeksi Tamsalun kunnaksi. Vuoden 2017 kuntauudistuksessa Tamsalun kunta ja vanha Tapan kunta yhdistettiin uudeksi Tapan kunnaksi.

## Väestö
Vuoden 2011 väestönlaskennan mukaan Tamsalun epäitsenäisessä kaupungissa oli 2 236 asukasta, joista 1 848 (82,6 %) oli virolaisia, 264 (11,8 %) venäläisiä ja 123 (5,5 %) muita kansallisuuksia.

## Lähteet
Touch Book

**Touch Book** on Always Innovatingin kosketusnäytöllinen minikannettava tietokone. Siinä on irrotettava näyttö, joten sitä voi käyttää Tablet PC:nä. Sitä myydään näppäimistön kanssa ja ilman. Näppäimistöllinen hinta on 399$ eli n.272€ ja ilman näppäimistöä 299$ eli n.204€. Touch Bookia on julkaistu jo vuoden 2009 kesän ajan. Laitteisto on siinä jo lopullista. Ohjelmistossa on vielä bugeja eli sitä vielä kehitellään. Touch Bookin käyttöjärjestelmä on Linuxiin perustuva käyttöjärjestelmä.

## Ominaisuudet
*Mitat: 9,7" x 7" x 1,3"
*ARM-prosessori
*Resoluutio: 1024 x 600
*8,9" irtoava kosketusnäyttö
*8 GB SD-muistikortti
*Wifi 802.11 b/g/n ja Bluetooth
*8 USB-liitäntää: 4 sisäistä, 4 ulkoista
*Kolmiulotteinen kiihtyvyydentunnistin
*Kaiutin ja mikrofoni
*Akkukesto 10-15 tuntia näppäimistön kanssa ja 3-5 tuntia ilman

## Linkit
* Always Innovating
Hadley Cantril

**Hadley Cantril** (1906 Hyrum, Utah &ndash; 1969) oli yhdysvaltalainen sosiaalipsykologi. Hän valmistui Dartmouth Collegesta vuonna 1928 ja tohtoriksi hän väitteli Harvardin yliopistosta vuonna 1931. Cantril toimi Princetonin yliopistossa vuoteen 1955 saakka, jonka jälkeen hän perusti Institute for International Social Researchin.

Princetonissa olleessaan Cantril osallistui Radio Projectiin, ja julkaisi muun muassa Orson Wellesin *[[Maailmojen sota (vuoden 1938 radiokuunnelma)|Maailmojen sodan]]* synnyttämää paniikkia käsittelevän tutkimuksen.

## Lähteet
Kaarlo Niilonen

**Kaarlo Niilonen** (3. kesäkuuta 1922 – 24. helmikuuta 1996 Fredrikshavn) oli suomalainen jalkapalloilija.

Välihyökkääjänä pelannut Niilonen edusti urallaan TUL:n Kotkan Työväen Palloilijoita 1939–1946. Hän oli ensimmäinen TUL:n seurasta maajoukkueeseen noussut pelaaja, kun hänet kutsuttiin 1943 maaotteluun Ruotsia vastaan. Kaikkiaan hänelle kertyi kolme A-maaottelua. Niilonen siirtyi Tanskaan pelaamaan 1946 ja oli ensimmäinen ulkomaille pelaamaan siirtynyt suomalainen. Tanskasta hän siirtyi Sveitsiin ja vuosina 1954–1956 Niilonen toimi Sveitsin toiseksi korkeimmalla sarjatasolla olleen FC Solothurnin pelaajavalmentajana. 

Pelaajauran jälkeen Niilonen toimi pitkään valmentajana Tanskassa, jossa hän valmensi muun muassa Aalborg BK:a ja Tanskan B-maajoukkuetta. Niilosta pidetään ensimmäisenä suomalaisena ulkomailla ammattikseen valmentaneena. 

## Lähteet

## Aiheesta muualla
*
Peter Lindroos

**Paul Peter Christer Lindroos** (26. helmikuuta 1944 Pohja – 17. marraskuuta 2003 Tjörnarp, Skåne, Ruotsi) oli suomalainen oopperalaulaja (tenori).

## Ura
Peter Lindroosin isä oli Pohjan ruotsinkielisen seurakunnan kanttori ja äiti laulaja. Lindroos opiskeli Sibelius-Akatemiassa ensin kanttoriksi mutta aloitti 1965 lauluopinnot Jolanda di Maria Petrisin oppilaana. Hän opiskeli 1960–70-luvulla myös Italiassa Licinio Francardin, Luigi Riccin ja Marcello Del Monacon johdolla.

Lindroos debytoi Suomen Kansallisoopperassa 1968. Seuraavana vuonna hänen kansainvälinen uransa alkoi esiintymisellä Göteborgin oopperassa. Vuonna 1971 Lindroos sai vakituisen kiinnityksen Kööpenhaminan Kuninkaalliseen teatteriin, jossa hän lauloi aina vuoteen 1996 saakka. Lindroos vieraili 1970–80-luvulla Euroopan merkittävimmissä oopperataloissa, kuten Wienin valtionoopperassa, Covent Gardenissa ja La Scalassa.

1990-luvulla Lindroos vähensi esiintymistään. Hänet nimitettiin Sibelius-Akatemian yksinlaulun lehtoriksi 1995 ja Malmön musiikkikorkeakoulun professoriksi 1996. Lindroos muutti Ruotsiin 2003 ja kuoli siellä saman vuoden lopulla auto-onnettomuudessa. Peter Lindroosin poika, basso Petri Lindroos (s. 1966) on myös oopperalaulaja.

## Ohjelmisto
Peter Lindroosin tärkeimpiä oopperarooleja olivat *[[Tosca]]n* Cavaradossi, *[[La Bohème]]n* Rodolfo, *[[Manon Lescaut (Puccini)|Manon Lescaut]]’n* Des Grieux, *[[Aida]]n* Radamès, Otello, Don Carlos sekä *[[Carmen]]in* Don José. Kaikkiaan hänen ohjelmistossaan oli noin 80 eri roolia.

## Diskografia
* Peter Lindroos: Opera Arias and Songs 1981–1994. Fuga 9250 (2007).

## Kirjallisuutta
* 
* 

## Lähteet

## Aiheesta muualla
* Peter Lindroosin muistokirjoitus ''Helsingin Sanomissa''
* Peter Lindroosin viralliset kotisivut
Juha Laaksonen (jalkapalloilija)

**Juha-Pertti Laaksonen** (24. syyskuuta 1963 Turku – 19. maaliskuuta 2013 Turku) oli suomalainen jalkapalloilija ja foneetikko. Jalkapalloilijana hän käytti pelkästään etunimeä Juha.

## Jalkapalloura
Laitapuolustajana pelannut Laaksonen edusti koko uransa ajan Turun Palloseuraa vuosina 1982–1992. Hän voitti seurassa Suomen Cupin 1991 sekä kolme SM-hopeaa ja yhden SM-pronssin. Kaikkiaan Laaksonen pelasi 11 kauden aikana 192 ottelua SM-sarjassa ja Veikkausliigassa.

Laaksonen pelasi Suomen olympiajoukkueessa kuusi maaottelua vuosina 1986–1987. Lisäksi hän pelasi 14 nuorten ja 13 poikien maaottelua. Laaksonen joutui lopettamaan peliuransa sairastuttuaan syöpään. 

## Akateeminen ura
Selvittyään sairaudesta Laaksonen aloitti opiskelun Turun yliopistossa pääaineenaan fonetiikka. Hän valmistui filosofian maisteriksi vuonna 2001 ja väitteli tohtoriksi suu- ja leukakirurgiasta 2006. Vuosina 2007–2010 Laaksonen työskenteli tutkijana Albertan yliopistossa Kanadassa ja vuosina 2011–2012 Turun yliopiston hammaslääketieteen laitoksella. Sen jälkeen hän toimi vielä lyhyen aikaa tutkijana Indianan yliopistossa Yhdysvalloissa, jossa Laaksonen tutki laululintuja ja niiden kykyä sopeuttaa äänentuottamista sensomotorisiin vääristymiin. Hän tutki myös suu- ja leukakirurgisten toimenpiteiden aiheuttamia muutoksia puheen eri osa-alueisiin sekä suunalueen syöpien ja niihin liittyvien kirurgisten toimenpiteiden vaikutuksia puheeseen. Vuonna 2012 Laaksonen sai Suomen kulttuurirahastolta 25&nbsp;000 euron apurahan.

Juha Laaksonen kuoli 49-vuotiaana maaliskuussa 2013 uusiutuneen sairauden uuvuttamana.

## Lähteet
Jose Tuominen

**Jose Tuominen** (s. 16. huhtikuuta 1963) on suomalainen nyrkkeilijä.

Tuominen karsiutui vuoden 1982 junioreiden EM-kilpailujen 60&nbsp;kg:n sarjan 1. kierroksella. Ensimmäisissä aikuisten arvokilpailuissaan, Varnan EM-kisoissa 1983 hän hävisi niin ikään ensimmäisen ottelunsa 60&nbsp;kg:n sarjassa. Budapestin EM-kilpailuissa 1985 hän sai samassa painoluokassa pronssia. Kukistettuaan Irlannin Peter Murphyn ja Romanian Dorel Stanciulescun hän hävisi välieräottelussa bulgarialaiselle Emil Šuprenskille tuomariäänin 0–5.

Tuominen sai Pohjoismaiden mestaruuskilpailussa hopeaa 60&nbsp;kg:n sarjassa 1986. SM-kilpailuissa hän sai samassa painoluokassa kultaa 1982 ja 1983, hopeaa 1980 ja 1984 sekä pronssia 1981. Seuratasolla hän edusti Helsingin Nyrkkeilijöitä.

Tuominen kilpaili amatööriuransa jälkeen ammattilaisena vuosina 1988–1998. Hän voitti kahdeksan ammattilaisottelua,  joista kolme tyrmäyksellä, hävisi viisi ottelua ja otteli yhden ratkaisemattoman.

## Lähteet
Aksel Larsen

**Aksel Larsen** (5. elokuuta 1897 – 10. tammikuuta 1972) oli tanskalainen poliitikko. Hän toimi kommunistisen puolueen puheenjohtajana vuosina 1932–1958 mutta joutui erotetuksi tuomittuaan Neuvostoliiton toiminnan Unkarin kansannousussa. 

Valimotyöläinen Lange liittyi vuonna 1919 sosialidemokraattiseen puolueeseen mutta siirtyi seuraavana vuonna kommunisteihin. Hänet valittiin parlamenttiin ensi kerran 1924. Saksalaismiehityksen aikana hänet vangittiin, ja hän oli Sachsenhausenin ja Neuengammen keskitysleireillä vuoteen 1945 saakka. Larsen oli vuonna 1945 salkuton ministeri Vilhelm Buhlin johtamassa kokoomushallituksessa.

Larsen perusti 1959 sosialistisen kansanpuolueen, joka menestyi saman vuoden vaaleissa erinomaisesti (150&nbsp;000 ääntä, 11 paikkaa), vaikka Larsen joutui auto-onnettomuuden takia johtamaan kampanjaa vuodepotilaana eikä puolueella ollut omaa sanomalehteä käytössään. Larsen johti puoluetta vuoteen 1968. Parlamentin jäsenenä hän pysyi kuolemaansa saakka.

## Lähteet
John Patler

**John Patler** (**John Adam Patsalos** s. 6. tammikuuta 1938 New York City) on yhdysvaltalainen uusnatsi, joka murhasi Yhdysvaltain natsipuolueen johtajan George Lincoln Rockwellin 25. elokuuta 1967. Hänet tuomittiin vankeuteen kahdeksikymmeneksi vuodeksi.

## Lähteet
Päijänteen Lehti

**Päijänteen Lehti** (entinen **Asikkalan Lehti**) on ilmaisjakelulehti, joka jaetaan Asikkalassa, Hartolassa ja Sysmässä alueen kotitalouksiin ja yrityksiin. Se ilmestyy neljä kertaa vuodessa. Lehti ilmestyi ensimmäisen kerran vuonna 1987.

Päijänteen Lehden keskipainos on 15&nbsp;000 kappaletta. Lehden julkaisija on Laiser Tmi (yhteistyössä Suomen Mediavoima Oy), ja kustantajana ja vastaavana toimittajana toimii Eero Mattila.

## Lähteet

## Aiheesta muualla
* Päijänteen Lehden verkkosivut
Alejandro Domínguez

**Alejandro Damián Domínguez** (s. 10. kesäkuuta 1981 Lanús, Argentiina) on argentiinalainen jalkapalloilija, pelipaikaltaan hyökkääjä tai hyökkäävä keskikenttäpelaaja. Hän edustaa kreikkalaista Olympiakosta.

## Ura

### Seurajoukkueet

Domínguez aloitti uransa Quilmesissä kaudella 2000 ja edusti kotimaassaan myös River Platea.

Domínguezin ensimmäinen seura Euroopassa oli venäläinen Rubin Kazan, jonne hän siirtyi 1,5 miljoonalla eurolla alkuvuodesta 2004. Kolmannella kaudellaan Rubinissa Domínguez teki 13 maalia, minkä seurauksena Zenit Pietari osti hänet seitsemällä miljoonalla eurolla ennen kauden 2007 alkua. Kyseessä oli tuolloin kallein Venäjän sisäinen pelaajakauppa koskaan. Zenitissä hän saavutti muun muassa Venäjän valioliigan mestaruuden kaudella 2007 ja UEFA Cupin kaudella 2007–2008. UEFA Cupin loppuottelussa hän ei pelannut, mutta välierässä hän korvasi pelikiellossa olleen Andrei Aršavinin ja syötti kaksi maalia, kun Zenit nujersi Bayern Münchenin maalein 4–0.

Maaliskuussa 2009 Domínguez palasi neljän miljoonan euron kaupassa ja yksivuotisella sopimuksella takaisin Rubiniin pudottuaan kurinpidollisten syiden vuoksi reserveihin Zenitissä. Kaudella 2009 hän teki 16 maalia ja auttoi Rubinin sen toiseen peräkkäiseen mestaruuteen. Hänet valittiin liigan ykköstähdistöjoukkueeseen, ja sekä Venäjän jalkapalloliitto että liigajoukkueiden valmentajat valitsivat hänet kauden parhaaksi pelaajaksi. Kauden 2009–2010 Mestarien liigassa Domínguez pelasi kaikissa kuudessa alkulohko-ottelussa ja teki kaksi maalia.

Joulukuussa 2009 Domínguez siirtyi vapaana pelaajana espanjalaiseen Valenciaan, jonka kanssa hän teki 3,5-vuotisen sopimuksen. Pelattuaan kauden 2011–2012 lainalla River Platessa hän siirtyi elokuussa 2012 espanjalaiseen Rayo Vallecanoon.

Heinäkuussa 2013 Domínguez siirtyi vapaana pelaajana kreikkalaiseen Olympiakokseen, kaksivuotisella sopimuksella.

### Maajoukkueet

Domínguez on edustanut Argentiinan nuorten maajoukkuetta. Hän kuului vuonna 2001 nuorten maailmanmestaruuden voittaneeseen ryhmään. Kotimaaperällä Argentiinassa järjestetyssä lopputurnauksessa Domínguez pelasi kolmessa ottelussa ja teki 2–1-voittomaalin Kiinaa vastaan neljännesvälierissä. Seuraavassa, Ranskaa vastaan pelatussa puolivälieräottelussa hän loukkaantui pian vaihdosta kentälle päästyään eikä ollut mukana enää seuraavissa otteluissa.

## Saavutukset
**Seurajoukkueet**
* Argentiinan Primera Divisiónin mestaruus: kevät 2002, kevät 2003
* UEFA Cup: 2008
* UEFA Super Cup: 2008
* Venäjän valioliigan mestaruus: 2007, 2009
* Venäjän supercup: 2008

**Maajoukkueet**
* Nuorten maailmanmestaruus: 2001

## Lähteet

## Aiheesta muualla
Jari Grönroos

**Jari Grönroos** (s. 26. lokakuuta 1964) on suomalainen nyrkkeilijä.

Grönroos sai pronssia Budapestin 1985 EM-kilpailujen 57&nbsp;kg:n sarjassa. Hän voitti puolivälieräottelussa irlantilaisen Derek Sutcliffen tuomariäänin 5–0, mutta hävisi välieräkamppailussa Jugoslaviaa edustaneelle Dragan Konovaloville 1–4. SM-kilpailuissa hän saavutti 57&nbsp;kg:n sarjassa kultaa 1983, 1984 ja 1985, hopeaa 1981 sekä pronssia 1987. Hän edusti seuratasolla Viipurin Nyrkkeilijöitä ja Tapanilan Erää.

Amatööriuransa jälkeen Grönroos otteli vuonna 1989 viisi ammattilaisottelua, joista kaksi päättyi voittoon, yksi tasapeliin ja kaksi tappioon.

## Lähteet
Lylyn viestivarikko

**Lylyn Varikko** (lyh. LyV), entinen Lylyn Viestivarikko (LyVV) oli Puolustusvoimien viestijoukkojen kalustoa varastoinut, huoltanut ja ylläpitänyt laitos, joka kuuluu nykyisin Millog Oy:lle. Lylyn Viestivarikko tuottaa itsenäisenä tulosyksikkönä elektroniikka-alan materiaalipalveluja puolustusvoimien esikunnille ja joukoille. Varikko ottaa vastaan, muuttaa sotavarusteeksi, huoltaa, varastoi, jakaa ja poistaa käytöstä puolustusvoimille hankittua toimialansa materiaalia. 

Varikko kuului aikaisemmin Maavoimien Materiaalilaitokseen ja sitä ennen vuoden 1993 alusta Puolustusvoimien Materiaalilaitokseen. Ennen Millogille siirtymistään vuoden 2009 alussa varikko nimettiin Lylyn Varikoksi (LyV) ja liitettiin Elektroniikkalaitokseen.

Laitoksen vastuulla on alueellisten viestijoukkojen materiaali, Suomen kansainvälisten joukkojen viestimateriaali, puolustusvoimien kiinteän televerkon materiaali, kenttäsähkömateriaali sekä maalilaitteet.

## Toiminta ja historia

Viestivarikon toiminta alkoi 22. lokakuuta 1939 Espoon Leppävaarassa. Varikko siirrettiin syksyllä 1940 Juupajoen Korkeakoskelle, mistä se siirrettiin nykyiselle paikalleen Juupajoen Lylyyn 22. marraskuuta 1940.

Varikon lisäksi sinne tulivat myös huoltotoiminnot, kun vuonna 1945 varikolle perustettiin maavoimien pääviestikorjaamo muutamaa vuotta myöhemmin 1945. Pääviestikorjaamo siirrettiin Riihimäelle 2. kesäkuuta 1960, jolloin siirretystä osasta tuli Viestikeskuskorjaamo. 

Varikon viimeinen komentaja vuoden 2008 loppuun saakka oli everstiluutnantti Ari Nurminen (s. 1955). Hänen edeltäjänään vuoteen 2003 toimi evl Paavo Seppänen.

## SA-kauppa

Laitoksen alueella oli vuoteen 2010 saakka SA-Kauppa, joka myi puolustusvoimien käytöstä poistamaa materiaalia sekä vuonna 1977 perustettu Lylyn Varikon viestimuseo. Sekä museo että entinen myymälä ovat Millog Oy:n alaisuudessa. Ainoa SA-Kauppa on nykyisin Hämeenlinnassa  . Lisäksi viestivarikolla on vapaaehtoista maanpuolustustoimintaa, jota harjoittavat lähinnä pirkanmaalaiset vapaaehtoiset Maanpuolustuskoulutusyhdistyksen piirissä.

### Viitteet

## Lähteet
* Lylyn Viestivarikko Mil.fi-sivustolla
Belindan diskografia

**Belindan diskografiassa** on lueteltuna meksikolaisen laulaja-lauluntekijä Belindan musiikki- ja videojulkaisut.

## Studioalbumit

## Singlet

## Lähteet
Torisevan rotkojärvet

**Torisevan rotkojärviksi** kutsutaan Ylä-Pirkanmaan matkailualueella sijaitsevaa kolmea rotkojärveä, joiden nimet ovat Alainen-Toriseva, Keskinen-Toriseva ja Yläinen-Toriseva. Ne sijaitsevat Virtain Jäähdyspohjassa hieman kantatie 66:n itäpuolella.

Syvin järvistä on Keskinen-Toriseva, jonka syvyys on 38 metriä ja keskisyvyys 20 metriä. Suurin järvistä on Alainen-Toriseva, joka on vain 50–70 metriä leveä, mutta 1&nbsp;120 metriä pitkä. Yläinen-Toriseva on 600 metrin pituinen. Järvien rantakalliot ovat suurelta osin hyvin jyrkkiä.

Alaisella-Torisevalla taidemaalari Werner Holmberg teki teoksensa *[[Aihe Torisevalta]]* 1859. Se kuvaa järven eteläpäässä olevaa Inkerinkalliota. Koska Holmberg ohjattiin alueelle, oli jo 1800-luvulla käsitys siitä, että järvi voisi olla matkailukohde. Alaisen-Torisevan järven eteläpäässä Inkerinkallion päällä sijaitsi 1900-luvun alussa myös taidemaalari Armid Sandbergin *Pilvilinna*-taiteilijahuvila joka purettiin 1945.

Ruoveden Ritoniemen kartanossa kesän 1825 viettäneen Johan Ludvig Runebergin uskotaan viitanneen nimenomaan Torisevanjärviin Vänrikki Stoolin tarinoissa.

Alueella kulkee Torisevan luontopolku.

## Lähteet

## Aiheesta muualla
*Pirkanmaan virkistysalueyhdistys: Torisevan – Lakarin ulkoilualue (kartta)
Kahran kestikievarin lutti

**Kahran kestikievarin lutti** on kantatie 66:n varrella sijaitseva Kahran kestikievarin aikaiselta alkuperäiseltä sijaintipaikaltaan jonkin verran siirretty aitta eli lutti. Zachris Topelius vieraili Kahran kestikievarissa ja ihastui kestikievarinpitäjän tyttäreen, Gretaan.  

Lutin lähellä sijaitsee kaksifooninkinen pohjalaistalo. 

## Lähteet
Sarvikkaankosket

**Sarvikkaankosket** ovat Sarvikkaan kylässä sijaitsevat viisi koskea. Niiden käsittämän vesireitin pituus on 3 600 metriä. Uuoman keskivirtaama on 8 m³/s, ylivirtaama 70 m³/s ja alivirtaama 1 m³/s.

Sarvikas sijaitsee Alavuden kirkonkylän ja Kuortaneen kirkonkylän puolessa välissä Kuortaneen puolella. Kantatie 66:n vanha linjaus kulkee aivan koskialueen ylitse siltaa pitkin.

Sarvikkaankosket muodostavat kalastusalueen, jossa voi luvalla heittokalastaa ja perhokalastaa. Luontaisia kalalajeja ovat ahven, hauki ja taimen. Istustuskalalajeja ovat harjus ja kirjolohi.

Alueella on myös uimaranta, tulipaikka, laavu, kota sekä sauna.
Tekninen paita

**Tekninen paita** on keinokuidusta tehty erityisesti liikuntaa harrastavien käyttämä paita. Sen "tekninen" ominaisuus on kyky olla imemättä vettä kuituihinsa. Hikoiltu kosteus siirtyy pois iholta paidan läpi ja haihtuu ilmaan. Tekninen paita myös kuivuu hyvin nopeasti sateessa kastuttuaan.
Prinsessa Cristina

**Cristina de Borbón y Grecia** (*Cristina Federica Victoria Antonia de la Santísima Trinidad de Borbón y Grecia*, s. 13. kesäkuuta 1965 Madrid) on Espanjan kuningas Felipe VI:n sisar ja edellisen kuninkaan Juan Carlos I:n ja kuningatar Sofían keskimmäinen lapsi. Hän oli naimisissa entisen käsipalloilijan Iñaki Urdangarinin kanssa 24 vuotta ja heillä on neljä lasta. He ilmoittivat tammikuussa 2022 eronneensa.

Vuonna 2014 hänet pidätettiin epäiltynä väärennyksistä ja rahanpesusta. Hovin edustajan mukaan kaikki rikokset ovat hänen aviomiehensä, eivät Cristinan tekoja.Cristina kertoi itse luottavansa täysin aviomieheensä ja olevansa vakuuttunut tämän syyttömyydestä.  

Kuningas Felipe VI (Cristinan veli) otti pois Cristinalta Palma de Mallorcan herttuattaren arvonimen kesäkuussa 2015.

Baleaarien saarten maakuntaoikeus (*La Audiencia Provincial de Baleares*) katsoi Cristinan hyötyneen aviomiehensä veronkierrosta, mutta hänet vapautettiin syytteistä helmikuussa 2017. Hänen miehensä Iñaki Urdangarin tuomittiin samassa oikeudenkäynnissä vankeuteen.

## Lapset

* Juan Valentín Urdangarin y Borbón (s. 1999)
* Pablo Nicolás Sebastián Urdangarin y Borbón (s. 2000)
* Miguel Urdangarin y Borbón (s. 2002)
* Irene Urdangarin y Borbón (s. 2005)       
          
## Lähteet

## Aiheesta muualla
Sludge metal

**Sludge metal** on äärimetallin tyylilaji, joka on yhdistelmä doom metalia ja hardcore punkia. Lisäksi inspiraation lähteinä toimivat esimerkiksi industrial, noise rock sekä varsinkin varhaisessa sludge metallissa southern rock.

Kappaleet ovat usein doom metallin tapaan hitaita ja painostavia, mutta joskus mukana on nopeita hardcore punk-osuuksia. Kitarat ovat usein todella matalalle viritettyjä sekä äärimmäisen säröisiä ja kaikki soittimet vahvistettuja hyökkäävyyden korostamiseksi. Dissonanssin käyttö on yleistä ja tahtilajit ristiriitaisia muun soitannan kanssa.

Temaattisesti sludge metal on monimuotoista, mutta useimpien yhtyeiden sanoitukset pyörivät misantropian, kuoleman, fysiologisten sairauksien ja mielenterveysongelmien ympärillä, mutta myös yhteiskunnallinen kantaaottavuus sekä goottimaiset mielikuvat ovat yleisiä. Sanoitukset usein heijastelevat punkista omaksuttua kapinahenkeä sekä välinpitämättömyyttä vallitsevien normien suhteen. 

Vaikka washingtonilainen kokeellisen rockin yhtye Melvins sekä kalifornialainen hardcore punk-yhtye Black Flag ennakoivat tyylisuuntaa, monet genren varhaiset pioneerit olivat kotoisin Louisianasta.

## Lista sludge metal -yhtyeistä tyylinsä mukaan

### Perinteinen/Eteläinen sludge metal

Nämä yhtyeet ovat genren pioneereja tai voimakkaasti vaikutteita antaneita. Monet ovat eteläisistä Yhdysvalloista.

*Acid Bath 
*Black Cobra
*Buzzov*en
*Cavity
*Corrosion of Conformity
*Crowbar
*Down
*Dystopia
*Eyehategod
*Grief
*Iron Monkey
*Killdozer
*Melvins
*Rwake
*Type O Negative

### Stoner sludge metal

Nämä yhtyeet ovat yhdistäneet stoner rockia sludge metaliin.

*Big Business
*Bongzilla
*Boris
*Down
*Electric Wizard
*High On Fire
*Keelhaul
*Kylesa
*Mastodon
*Taint
*Torche
*Weedeater

### Post-metal

*Callisto (albumit *[[True Nature Unfolds]]* ja *[[Noir (albumi)|Noir]]*)
*Cult of Luna
*Giant Squid
*Intronaut
*Isis
*Minsk 
*Mouth of the Architect
*Neurosis
*The Ocean Collective
*Rosetta

## Katso myös
*Extreme metal
Dmitri Kulikov

**Dmitri Vladimirovitš Kulikov** (, s. 29. lokakuuta 1990 Lipetsk, Venäjän SFNT, Neuvostoliitto) on venäläinen jääkiekkopuolustaja, joka pelaa NHL-joukkue Florida Panthersissa.

## Ura

Kulikov pelasi kauden 2008–2009 QMJHL-joukkue Drummondville Voltigeursissa. Voltigeurs varasi hänet toisella vuorolla CHL:n vuoden 2008 varaustilaisuudessa. Hän voitti joukkueessa QMJHL:n mestaruuden, ja hänet valittiin kauden parhaaksi puolustajaksi (Émile Bouchard Trophy), vuoden tulokkaaksi (Raymond Lagacé Trophy) ja QMJHL:n tähdistökentälliseen.

Florida Panthers varasi Kulikovin NHL:ään ensimmäisellä kierroksella vuonna . Hän oli koko varaustilaisuuden 14. varaus. Kulikov pelasi ensimmäisen NHL-ottelunsa 2. lokakuuta 2009 Chicago Blackhawksia vastaan, kun Panthers avasi kautensa Helsingin Hartwall Areenalla. Kulikovin kausipalkka on 1,325 miljoonaa dollaria.

Lokakuussa 2020 Kulikov teki vapaana agenttina New Jersey Devilsin kanssa yksivuotisen ja 1,15 miljoonan dollarin arvoisen sopimuksen.

Huhtikuussa 2021 Devils kauppasi Kulikovin Edmonton Oilersiin vaihdossa ehdolliseen neljännen kierroksen varausvuoroon.

Heinäkuussa 2021 Kulikov teki vapaana agenttina Minnesota Wildin kanssa kaksivuotisen ja yhteensä 4,5 miljoonan dollarin arvoisen sopimuksen.

Syyskuussa 2022 Wild kauppasi Kulikovin Anaheim Ducksiin.

Maaliskuussa 2023 Ducks kauppasi Kulikovin Pittsburgh Penguinsiin vaihdossa Brock McGinniin ja kolmannen kierroksen varausvuoroon.

Heinäkuussa 2023 Kulikov palasi vapaana agenttina Florida Panthersiin yhden vuoden ja miljoonan dollarin sopimuksella.

Heinäkuussa 2024 Kulikov teki Panthersin kanssa nelivuotisen ja yhteensä 4,6 miljoonan dollarin arvoisen jatkosopimuksen.

## Maajoukkue

Kulikov on pelannut kahdet alle 18-vuotiaiden MM-kilpailut. Hän voitti kultaa vuonna 2007 ja hopeaa vuonna 2008. Kulikov pelasi myös alle 20-vuotiaiden MM-kilpailuissa vuonna 2009 ja voitti MM-pronssia.

Kulikovilla on myös miesten MM-hopeaa vuosilta 2010 ja 2015.

## Tilastot

## Lähteet
*
*Artikkeli ''Floridan huippulupaus Kulikovilla makea debyytti'' Jatkoaika.comissa
* 

### Viitteet

## Aiheesta muualla
* Dmitri Kulikovin esittely Florida Panthersin sivustolla
Daniel Gregory Mason

**Daniel Gregory Mason** (20. marraskuuta 1873 Brookline, Massachusetts – 4. joulukuuta 1953 Greenwich, Connecticut) oli yhdysvaltalainen säveltäjä. Hän kuului merkittävään muusikkosukuun: hän oli virsisäveltäjä Lowell Masonin lapsenlapsi, ja pianonvalmistaja Mason and Hamlinin perusti hänen isänsä Henry Mason, jonka veli oli säveltäjä William Mason.

Masonia opettivat John Knowles Paine, George Chadwick, Percy Goetschius ja Vincent d'Indy. Hän työskenteli vuosikymmeniä Columbian yliopistossa. 

Masonin ensimmäinen opus oli valssien kokoelma pianolle. Pianomusiikin lisäksi hänen tuotantoonsa kuuluu muun muassa kolme sinfoniaa, alkusoitto *Chanticleer* (1926) ja lauluja. Hän sai vahvoja vaikutteita Saksan romantiikan ajan säveltäjiltä ja jokin verran modernismista. Hän kirjoitti useita esseitä ja oppaita.

## Aiheesta muualla
* Britannica Online Encyclopedia: Daniel Gregory Mason (American composer)
Kohtauksia luokkataistelusta Beverly Hillsissä

**Kohtauksia luokkataistelusta Beverly Hillsissä** (*Scenes from the Class Struggle in Beverly Hills*) on mustan huumorin elokuva vuodelta 1989. Sen on kirjoittanut sekä ohjannut Paul Bartel, ja pääosia näyttelevät Mary Woronov ja Robert Beltran. Elokuvassa nähdään myös Jacqueline Bisset, Ray Sharkey, Ed Begley Jr., Wallace Shawn ja Paul Mazursky.

Mary Woronov oli ehdolla roolistaan vuoden 1990 Independent Spirit Awardin saajaksi parhaasta naissivuosasta.

## Juonitiivistys
Clare Lipkin (Bisset) on tuore vaimo, joka yrittää selvitä vieraansa Lisabethin, tämän himokkaan ex-miehen (Shawn) ja oman perheensä ongelmista. Hän ahdistuu myös vastikään kuolleen aviomiehensä (Mazursky) haamun takia.

Lisabethin ystävä Juan (Beltran) ja Claren autonkuljettaja Frank (Sharkey) lyövät vetoa siitä, kumpi saa ensin vieteltyä toisen työnantajan. Biseksuaali Frank laittaa peliin myös rahaa, mutta tahtoo mahdollisen voiton sattuessa kohdalle Juanin vuoteeseen kanssaan. Juan voittaa vedon, mutta väittää hävinneensä, ja niinpä hän ja Frank harrastavat seksiä.

## Arvioita
*Video-oppaassa* vuodelta 1995 Asko Alanen antoi elokuvan Suomessa julkaistulle VHS-kasettiversiolle neljä tähteä viidestä, mikä teoksen mukaan vastaa sanallista arviota ”erinomainen” tai ”lajivalio”. Hän kuvasi elokuvaa herkullisesti elostelevaksi farssiksi, jossa on ”terve annos ’kummaa skeidaa’ ”.
## Lähteet

## Aiheesta muualla
* 
* 
*
Laminaarinen virtaus

**Laminaarinen virtaus** on viskoottinen virtaus. Laminaarisessa virtauksessa virtaavan fluidin hiukkaset etenevät tasaisissa rinnakkaisissa kerroksissa. Kerrokset voivat liukua toistensa ohi eri nopeuksilla, mutta ovat *sileitä* eivätkä siis sekoitu keskenään. Sen sijaan turbulentissa virtauksessa kerrokset sekoittuvat keskenään.

Virtaus on laminaarinen, kun virtausnopeus on pieni ja virtaavan aineen viskositeetti on suuri. Laminaarinen virtaus voikin muuttua turbulentiksi, jos virtausnopeus kasvaa tarpeeksi tai jokin aiheuttaa virtaukseen äkillisen nopeudenmuutoksen saaden virtauksen muuttumaan epäsymmetriseksi.

Virtauksen laminaarisuutta voidaan mitata dimensiottomalla Reynoldsin luvulla, joka kuvaa fluidin inertiavoiman suhdetta viskoottisiin voimiin. Jos luku on pieni, on kyseessä laminaarinen virtaus ja luvun ollessa suuri on kyseessä turbulentti virtaus.

## Lähteet

## Aiheesta muualla
* HyperPhysics - Laminar flow